भोजपुरी फिलिम इंडस्ट्री में गायक से नायक बने क ट्रेंड ससुरा बड़ा पैसावाला से ही रहल ह। मनोज तिवारी, दिनेश लाल यादव "निरहुआ" या पवन सिंह, भोजपुरी दर्शक शुरू से ही गायकन के नायक के रूप में स्वीकार कईले ह। इहे परम्परा के जारी रखत भोजपुरिया पर्दे पर एक अऊर गायक नायक बन कर आवत हउअन। भोजपुरी के मशहूर गायक खेसारी लाल यादव भोजपुरी फिलिम के मशहूर निर्माता आलोक कुमार क "साजन चलें ससुराल'' से बतौर नायक बड़े पर्दे पर इंट्री मारत हउअन।
खेसारी लाल अब तक दू दर्जन से ज्यादा सुपरहिट एलबम के आपन आवाज देहले हउअन। "साजन चलें ससुराल" में खेसारी लाल क नायिका हईं स्मृति सिन्हा जबकि इ फिलिम के निर्देशक प्रेमांषु सिंह हउअन। फिलिम में खेसारी लाल गाँव क सीधा साधा युवक के भूमिका में हउअन। फिलिम के संगीत अशोक कु. दीप क रही जबकि गीत कृष्णा बेदर्दी अऊर अशोक कु. दीप क ह। फिलहाल फिलिम क शूटिंग इन दिनों मुम्बई में जोर-शोर से जारी ह।
bho_Deva bho_Deva